पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. पंजाब में सरहद पार से ड्रग्स, जाली करंसी और हथियार की तस्करी रोकने में बीएसएफ की मदद करने के लिए यूनाइडेट नेशन ऑफिस ऑन ड्रग एंड क्राइम (यूएनओडीसी) ने कदम बढ़ाया है। इस संदर्भ में संस्था के साउथ एशिया रीजन के अधिकारियों ने बीएसएफ, कस्टम, डीआरआई, रेलवे, पुलिस समेत अन्य सुरक्षा एजेंसियों के साथ तस्करी के विभिन्न पहलुओं पर विचार किया। सभी ने तस्करी के लिए इस्तेमाल हो रहे नए-नए तरीकों पर चिंता जताई।
खासा में हुई बैठक के बाद बीएसएफ पंजाब फ्रंटियर के आईजी आदित्य मिश्रा ने बताया कि सभी एजेंसियों ने ड्रग्स तथा जाली करंसी की तस्करी के अपने-अपने ब्यौरे पेश किए। उनका कहना है कि केंद्र
सरकार सूबे में बढ़ रही ऐसी घटनाओं को लेकर विशेष रूप से गंभीर है। बैठक में केंद्र की हिदायतों के मुताबिक इन वस्तुओं की तस्करी कहां से और कैसे हो रही है और इसे किस तरीके से रोका जाए जैसे मुद्दों पर बहस हुई।
बीएसएफ पर लगे आरोपों को नकारा
अमृतसरत्न बीएसएफ पंजाब फ्रंटियर के आईजी आदित्य मिश्रा ने सरहद पार से होने वाली तस्करी में बीएसएफ की संलिप्तता को सिरे से खारिज किया है। पिछले दिनों अकाली विधायक विरसा सिंह वल्टोहा ने आरोप लगाया था कि केंद्र की खुफिया एजेंसियां तस्करी को अंजाम देती हैं। इसमें उन्होंने बीएसएफ पर भी आरोप लगाए थे। उन्होंने कहा कि बीएसएफ अपनी जिम्मेदारी जिम्मेदारी बखूबी निभा रही है। सरहद पार से होने वाली तस्करी की 60 फीसदी बीएसएफ द्वारा बरामदगी इसका प्रमाण है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn